[bookmark: _GoBack]Néhány település zajkérdést szabályozó rendelete:

Hévíz Város Önkormányzat Képviselő-testületének 33/2017 (XI.30.) önkormányzati rendelete a környezetvédelemről 
6. § (1) Tilos mindennemű köznyugalmat sértő zaj okozása, zajkeltő tevékenység végzése akár emberi hanggal, akár hangszerrel vagy más technikai, illetve egyéb eszközzel, valamint jelentős zajt keltő munkák (fűnyírás, fűrészelés, építőipari munkák stb.) végzése este 20 óra és reggel 8 óra között, továbbá vasárnap és ünnepnapokon, kivéve az azonnali hibaelhárítási munkákat és a közterületek gondozása körében végzett tevékenységet.
(2) Az (1) bekezdésben meghatározott időszakok vonatkoznak a mobil hangosító berendezés (mobil autó) üzemeltetésére is, kivéve közérdekű hirdetmény közlése esetén, különösen, ha a hirdetmény veszélyhelyzet elhárítására irányuló célt szolgál.
7. § (1) A szabad térben, kerthelyiségben működtetett, szabadidős zaj- vagy rezgésforrást  - a (2) bekezdés kivételével-  csak 22 óráig lehet üzemeltetni.
(2) A közterület-használati engedéllyel rendelkező, vagy az önkormányzat, továbbá intézménye által szervezett alkalmi rendezvény területére, a rendezvény engedélyezett ideje alatt a szabad térben működtetett, szabadidős zaj- vagy rezgésforrást 24 óráig lehet üzemeltetni
8. § (1) A gyógyhely területét az 1. melléklet tartalmazza.
(2) A gyógyhely területén a környezeti zaj- és rezgésterhelési határértékek megállapításáról szóló 27/2008. (XII. 3.) KvVM-EüM együttes rendelet 1. mellékletében meghatározott zajterhelési határértékek betartása kötelező.

Sárvár Város Önkormányzata Képviselő-testületének 2/1999. (I.28.) önkormányzati rendelete a környezetvédelem helyi szabályozásáról 
11.§. 
A magántulajdonú ingatlanok használata során a közösségi együttélés kialakult alapvető szabálya, hogy tilos a kerti munkavégzést szolgáló zajkeltő gépi berendezések használata az alábbi időpontokban:
a) hétfőtől péntekig minden naptári napon 0.00 órától 8.00 óráig, valamint 20.00 órától 24.00 óráig terjedő időszakban, továbbá
b) szombati napokon 0.00 órától 9.00 óráig, valamint 14.00 órától 24.00 óráig terjedő időszakban, továbbá,
c) vasárnap és munkaszüneti napokon egész nap.

Bük Önkormányzat Képviselő-testületének 13/2013.(XI.7.) önkormányzati rendelete a közösségi együttélés alapvető szabályairól és ezek elmulasztásának jogkövetkezményeiről

3. § (7) A fűnyírás, a sövényvágó, a szalagfűrész, a motorfűrész, a gyorsvágó, a köszörű és a fúrógép használata hétköznap 7.00 és 19.00 óra között végezhető, ünnepnapon és vasárnap ilyen munka nem végezhető, kivéve az azonnali hibaelhárítás esetét.

Balatonfüred Város Önkormányzata Képviselő-testületének 13/2004. (IV.30.) önkormányzati rendelete Balatonfüred város környezetvédelméről 
22.§
(1) A zajterhelés csökkentése érdekében.
a. [bookmark: _ftnref_294]A város területén megengedettnél nagyobb zajt okozó tevékenység végzésére engedély nem adható ki, az ilyen tevékenységgel járó létesítmény telepítése nem engedélyezhető. (A zajértékeket a zaj- és rezgésterhelési határértékek megállapításáról szóló jogszabály tartalmazza.)[20]
b. A meglévő ipari és egyéb létesítmények valamint idegenforgalmi szolgáltatási tevékenység csak a vonatkozó környezetvédelmi jogszabályok, szabványok és előírások betartásával üzemeltethetők, fejleszthetők.
(2) A hangsugárzó berendezések üzemeltetésére vonatkozó szabályok.
a) A kulturális, szórakoztatóipari, üdülési, sport és más hasonló létesítményekben, továbbá a helyi hírközlési, vagy hirdetési célokra alkalmazott hangsugárzó berendezések üzembetartása során a környezetre történő zaj kibocsátásakor e rendeletben foglalt szabályokat kell alkalmazni, különösen az olyan létesítmények és eszközök alkalmi vagy rendszeres működtetésére, mint:
- szabadtéri mozi, színpad, zenekari próbaterem, térzene, vidámpark, játékterem
- bármely zenés vagy táncos szórakozóhely, vendéglátó-ipari egység és kerthelyiség,
-  üdülő, üdülőtábor, kemping, sportpálya, strand, uszoda,
- vasút- és autóbusz-állomás, ha azoknak szabadban elhelyezett hangsugárzó berendezése van, illetőleg ha a létesítmény tereiből a hangsugárzó berendezés működése során zaj hallatszik ki,
-  vízi- és légi-közlekedés, valamint
[bookmark: _ftnref_295]- hirdetésre, figyelemfelkeltésre, tájékoztatásra használt és szabad vagy zárt térben elhelyezett bármilyen hangsugárzó berendezés működésénél.[21]
b) Hangsugárzó berendezés bármely hangszóró, erősítő, hangfal vagy más műsorforrás, illetve hangkibocsátó eszköz.
c) A rendelet hatálya nem terjed ki arra a zajra, amely az a) pontban meghatározott létesítményekben, azok zárt terén belül, csak az egyik helyiségből a másikba szűrődik át, illetve amely a szomszédos, egybeépített más létesítményekbe az épületen keresztül átszűrődik.
(3) A hangsugárzó berendezések engedélyeztetésére vonatkozó szabályok.
a) A rendelet hatálya alá tartozó bármely hangsugárzó berendezés csak abban az esetben és olyan módon és időtartamban működtethető, ahogy azt zajvédelmi szempontból engedélyezték.
[bookmark: _ftnref_296]b) Hangsugárzó berendezés működtetése csak abban az esetben engedélyezhető, ha annak zajkibocsátása nem haladja meg a zaj- és rezgésterhelési határértékek megállapításáról szóló jogszabályban[22] foglalt, a módosító tényezők figyelembevételével megállapított értéket, és megfelelő feltételek előírásával és megtartásával (pld. üzemelési rend) biztosítható, hogy a zajkibocsátás a helyi körülmények között még elfogadható zajterheléssel jár. Az engedélyezés során figyelembe kell venni az érintett területrészen lévő más hangsugárzó berendezések zajkibocsátását is és ezek együttes zaja sem haladja meg az engedélyezett értéket.
c) Kivételesen engedélyezhető – amennyiben azt a helyi körülmények indokolttá teszik, – a mellékletben meghatározott értékektől való eltérést. Indokolt helyi körülménynek számít, ha a háttérzaj (környezeti alapzaj) a vizsgált időszakban folyamatosan meghaladja a határértéket. Az engedélyezett határérték azonban nem okozhatja a háttérzajosság emelkedését, és nem lehet több a módosítás értéke, mint nappal + 10dB, éjjel + 5dB az eredeti határértékhez viszonyítva.
[bookmark: _ftnref_297]d) Balatonfüred közigazgatási területén belül tilos indokolatlanul olyan zajt okozni, amely alkalmas arra, hogy mások nyugalmát zavarja.[23]
e) A belterület határán belül hétköznap este 20 órától reggel 7 óráig, vasárnap és ünnepnapokon egész nap, továbbá június 01. és augusztus 31. között, minden nap 12.00 és 15.00 óra közötti csendes-pihenő időszakban tilos minden olyan tevékenység végzése és készülék vagy berendezés üzemeltetése, amely kellemetlen, zavaró, veszélyeztető vagy károsító hang-,illetve rezgésterhelést okoz, mint
- az építési, bontási, szerelési tevékenység (kivéve a közcélú hibaelhárítást),
- a motoros és elektromos gépek használata,
- a hirdetésre, figyelemfelkeltésre, tájékoztatásra szolgáló, szabadtérben üzemeltetett mozgó, vagy fix telepítésű hangsugárzó berendezés használata
[bookmark: _ftnref_298][bookmark: _ftnref_299]Kivételt képeznek az önkormányzat által szervezett, idegenforgalmi szempontból indokolt, alkalmi jellegű a város kulturális színvonalát emelő rendezvények hangosító berendezései, továbbá az egészségvédelmi, életvédelmi, vagyonvédelmi szervezetek által használt, illetve közérdekű célra igénybe vett hangsugárzó berendezések pl.: buszpályaudvar, vasútállomás, hajóállomások és strandok forgalmi tájékoztató eszközei.[24][25]
[26]Azon ipari méreteket meg nem haladó építőipari tevékenységek esetében, amelyeket a technológiai folyamatukból adódóan, előre látható módon a déli csendes pihenő időszak megkezdése előtt nem lehet befejezni, illetve amelyek befejezése közvetlen balesetveszélyt idézhet elő, a tevékenység megkezdése előtt Balatonfüred Város Jegyzőjéhez kérelmet kell benyújtani. A kérelmet a jegyző elbírálja, majd a valóban indokolt esetekben dönt a csendes pihenői időszakon belüli munkavégzésre vonatkozóan.
[bookmark: _ftnref_301]f) 5[27]
g) Vendéglátó egységek, szórakozóhelyek és egyéb létesítmények szabadtéri zene- és egyéb műsorjel-szolgáltatása a nyári időszakban, május 01. és szeptember 30. között 24 óráig, egyéb időszakban 22 óráig engedélyezhető.
h) Pirotechnikai termékek szabadtéri felhasználása május 01. és szeptember 30. közötti időszakban 23 óráig, egyéb időszakban 22 óráig engedélyezhető, alkalmanként max 20 percig terjedő időtartamra. Kivételt képez a december 31-én 18 órától január 1-én 06 óráig tartó időszak.
[bookmark: _ftnref_302]i) A rendelet szempontjából nappali időszaknak minősül május 01. és szeptember 30. közötti időszakban 7-24 óra közötti időszak, éjszakai időszaknak 24-7 óra időszaka.[28]
[bookmark: _ftnref_303]j) [29]A Fürdő utca nyugati valamint a Germering utca keleti oldalán a beltéri zene és egyéb műsorjel-szolgáltatás egész évben legfeljebb hajnali 1 óráig végezhető.
(4) 
a) A (3) bekezdés g) pontjában foglaltaktól eltérően, egyedi nagy rendezvények esetében, a vendéglátó egységek, szórakozóhelyek és egyéb létesítmények szabadtéri zene- és egyéb műsorjel-szolgáltatása egyedi kérelemre 04 óráig engedélyezhető.
b) A Képviselő-testület felhatalmazza az Idegenforgalmi és Nemzetközi Kapcsolatok Bizottságát, hogy az a) pontban meghatározott egyedi kérelmeket bírálja el, és döntsön a 24.00 órán túli időpont meghatározásában.

23.§
(1) Új hangsugárzó berendezést telepíteni, üzembe helyezni, illetve a meglévő hangsugárzó berendezést üzemeltetni csak úgy szabad, hogy az attól származó zajkibocsátás ne haladja meg a zajterhelési határértéket.
[bookmark: _ftnref_305](2) Új hangsugárzó berendezés telepítését, illetve alkalmazását a létesítmény üzemeltetője a telepítést, üzemeltetést megelőzően engedélyeztetni köteles, a mindenkor érvényes jogszabályok szerint. Kivételt képeznek az önkormányzat által szervezett, idegenforgalmi szempontból indokolt, alkalmi jellegű a város kulturális színvonalát emelő rendezvények.[31]

Harkány Város Önkormányzata Képviselő-testületének 2/2004. (II.9.) önkormányzati rendelete a környezet védelméről V. Fejezet Zajvédelem   
  
[bookmark: _ftnref_79][8] [9] (4) Lakóövezetben a zajjal járó munkák végzése pl. betonkeverés, fűnyírás, fűrészelés, robbanómotoros kerti gépek üzemeltetése este 20 órától reggel 7 óráig, vasárnap és ünnepnapokon egész nap tilos.
[17] (8) Lakóépületek udvarán családi rendezvény esetén környezeti zajt vagy rezgést keltő terméket 10.00 óra és 22.00 óra között lehet felhasználni, alkalmanként legfeljebb 30 percig terjedő időtartamra.
[18] (9) Lakásokban (családi-, hétvégi házak és üdülők) hangosító berendezést üzemeltetni úgy szabad, hogy a zaj a környező lakók nyugalmát ne zavarja.

Hajdúszoboszló Város Önkormányzata Képviselő-testületének 18/2003 (X.16.) önkormányzati rendelete a helyi környezet és a természet védelméről 
17.§
(1) Hajdúszoboszló város közigazgatási területe zajvédelmi szempontból az 3. sz. melléklet szerinti övezetekbe sorolt. (2)-(6) (A 11/2004. (IV. 29.) számú rendelettel hatályon kívül helyezve.)
Engedélyezési eljárás
22.§
(1) Az építőipari kivitelezési tevékenység esetén be kell tartani a hatályos jogszabályokban meghatározott zaj- és rezgésterhelési határértéket, melyhez az építési munka megkezdése előtt a kivitelező köteles a környezetvédelmi hatóságtól zajkibocsátási határérték megállapítását kérni és azt az építésügyi hatóságnál bemutatni, valamint a beruházás helyszínén tartani.
(2) Építőipari kivitelezési tevékenységet munkanapokon reggel 7 óra és este 19 óra közötti időben lehet végezni. Be nem tartása esetén a közterület-felügyelet helyszíni bírságot szabhat ki, szabálysértési feljelentést eszközölhet, és leállíthatja a munkavégzést. Eljárásához rendőrségi segítséget is igénybe vehet.
(3) Vasár- és ünnepnapokon tilos építőipari kivitelezési tevékenységet végezni.
(4) A (2) és (3) bekezdés alól rendkívüli és közérdeket nem sértő esetben a kivitelező külön kérelmére a jegyző felmentést adhat. Az időbeli korlát ez esetben sem haladhatja meg a reggel 6 órai kezdést és az este 20 órai befejezést. Vasár- és ünnepnap esetében viszont legfeljebb 8 és 18 óra közé korlátozódhat.

3. sz. melléklet 

Az Országos Környezet és Természetvédelmi Hivatal Elnökének 7002/1987. EÜ 
(K.20.) EÜM-OKTH sz. együttes irányelvének 1. sz. táblázatában meghatározott övezetek Hajdúszoboszlón 

1. Üdülőterület (védett övezet): 
József Attila u. - Böszörményi út - Liget u. – Diófa u. – Radnóti u. – Bródy Sándor u. - 
Pávai Vajna u. – Sport u. – 4. számú főút - Hóvirág u. – Erkel u. – Tinódi u. - Gázláng 
u. – Hőforrás u. - 4. számú főút a József Attila utcáig. 

2. Lakóterület : 
A 3.-as és 4.-es övezetek kivételével az alábbi utcák által határolt terület: 
Diófa u.- Radnóti u. – Bródy Sándor u. - Pávai Vajna u. sarok – Bánomkerti u. 
Sport utca- 4. sz. főút Debrecen irányába haladó része által bezárt 0belterületi övezet 

Huba utca - Malom sor – Fehér u. - Ady Endre u. – Bihari u. - Sólyom u. – Csepüs sor. 
– Nyugati sor – Bárány u. – Hajdú u. – Bajcsy Zs. U. - Libagát u. – Kis Pál utca – Papp 
István u. – Hathy János u.- Makkos Ferenc u. - Rácz F. u. – Szováti út - Déli sor – 
Rákóczi u. – Hőforrás u. – Vásártér sor - Határ u. – Csontos u. – Hóvirág u. – Erkel F. 
u. – Tinódi u. – Gázláng u. – Hőforrás u. - 4. számú főút – József A. u.- Huba utca. 

3. Lakóterület és intézményterület laza beépítéssel: 
József A. u. – Szurmai u. - Kenézy u. – Bethlen u. – Luther u. - Bányász u. – Arany 
J. u. – 4 sz. főúti a József Attila utcáig. 

4. Iparterület: 
Nyugati sor Budapest felőli oldala 
Szováti útfél – Rácz F. u.-tól délre eső terület – Vasút állomás 
Rákóczi u. – Vásártér sor – Vasút 
Vásártér sor meghosszabbított vonalától keleti irányba a vasútig 

